На основу члана 6. став 4. Закона о порезима на имовину („Службени гласник РС“ бр. 26/01,42/02-одлука СУС, 80/02,80/02- др. закон,135/04,61/07,5/09,101/10,24/11,78/11,57/12-одлука УС РС,47/13,68/14-др. закон, 95/2018, 99/2018-одлука УС РС и 86/19 ) и члана 33. став 1. тачка 6. Статута општине Аранђеловац („Службени гласник општине Аранђеловац“ бр. 2/2019),

Скупштина општине Аранђеловац, на седници одржаној \_\_\_\_\_.2020. године, донела је

О Д Л У К У

О ОДРЕЂИВАЊУ ЗОНА НА ТЕРИТОРИЈИ ОПШТИНЕ АРАНЂЕЛОВАЦ ЗА УТВРЂИВАЊЕ ПОРЕЗА НА ИМОВИНУ НА НЕПОКРЕТНОСТИ ЗА 2021. ГОДИНУ

Члан 1.

Овом Одлуком одређују се зоне, са назнаком најопремљеније зоне, као делови општине Аранђеловац, према комуналној опремљености и опремљености јавним објектима, а у циљу дефинисања свих потребних параметара за утврђивање вредности непокретности у поступку утврђивања пореза на имовину на непокретностима на територији општине Аранђеловац за 2021. годину.

Члан 2.

Одређује се пет зона на територији општине Аранђеловац и то зона 1, зона 2, зона 3, зона 4, зона 5.

Утврђује се да је ЗОНА 1 најопремљенија зона у смислу комуналне опремљености и опремљености јавним објектима.

Члан 3.

Утврђује се да ЗОНА 1 обухвата све непокретности које се налазе у улици Књаза Милоша у Аранђеловцу и то у делу улице од „Шарене капије“ до „Жућиног паркића“ (сви парни и непарни бројеви као и сви подбројеви који се воде у овој улици почев од броја 90 на парној страни и броја 143 на непарној страни улице), као и све непокретности у улици Јадранска.

Члан 4.

Утврђује се да ЗОНА 2 обухвата све непокретности које се налазе у преосталом делу улице Књаза Милоша који нису обухваћени чланом 3 ове одлуке, (од броја 1 до броја 143 и од броја 2 до броја 90), као и све непокретности које се налазе у улицама Кнеза Михајла,улици Илије Гарашанина од раскрснице са улицом Књаза Милоша-„Шарена капија“ до раскрснице са улицом Кнеза Михајла-„Ликинац“ (лева страна од броја 1-3 и десна страна од броја 2-38), Краља Петра Првог, Краља Александра од кружног тока до раскрснице са улицом Краља Петра Првог (лева страна од броја 1-23 и десна страна од броја 2-14А), улици Занатлијској од кружног тока до раскрснице са улицом Кнеза Михајла (лева страна од броја 1-61 и десна страна од броја 2-82) и свим улицама које повезују улице Кнеза Михајла и Краља Петра Првог са улицом Књаза Милоша, као и улице Мишарска,Сарамандина, Норвежанска, Гарашка, Господар Јованова и Слатина.

Члан 5.

Утврђује се да ЗОНА 3 обухвата све непокретности које су изграђене на парцелама које не припадају ЗОНИ 1 И ЗОНИ 2 а које се налазе на било ком подручју КО АРАНЂЕЛОВАЦ.

Изузетно од одредбе става 1 овог члана зони три припадају и непокретности које су у власништву предузетника или привредних друштава односно лица које воде пословне књиге а налазе се на подручју које је обухваћено планом генералне регулације за насељено место Аранђеловац, без обзира на назив катастарске општине на којој се непокретност налази.

Члан 6.

Утврђује се да ЗОНА 4 обухвата подручје месних заједница Буковик, Даросава, Прогореоци, Венчане, Тулеж, Раниловић, Мисача, Орашац, Стојник, Копљаре, Бања и Врбица.

Члан 7.

Утврђује се да ЗОНА 5 обухвата подручје осталих месних заједница на територији општине Аранђеловац.

Члан 8.

Ова Одлука ступа на снагу осмог дана од дана објављивања у „Службеном гласнику општине Аранђеловац“, а примењиваће се од 01.01.2021. године.

Одлука ће се објавити и на званичној интернет презентацији општине Аранђеловац.

СКУПШТИНА ОПШТИНЕ АРАНЂЕЛОВАЦ

БРОЈ: 06-\_\_\_\_/2020-01-2 од \_\_\_\_.2020.год.

 ПРЕДСЕДНИЦА СКУПШТИНЕ

 Десанка Миланов

Образложење

Правни основ за доношење Одлуке садржан је у члану 6. став 4. Закона о порезима на имовину,којим је прописанио да је јединица локалне самоуправе дужна да на својој територији одреди најмање две зоне за утврђивање пореза на имовину на непокретностима и у члану 33. став 1. тачка 6. Статута општине Аранђеловац, којим је прописано да Скупштина општине доноси прописе и друге опште акте.

Критеријум за одређивање зона је комунална опремљеност и опремљеност јавним објектима, уз напомену да је закон одредио и да је потребно одредити најопремљенију зону од утврђених зона.

Како су у Аранђеловцу инфраструктура и комерцијалне делатности сконцентрисани у главној улици, а поготово у њеном делу од „Шарене капије“ до „Жућиног паркића“, као и у улици Јадранска, оне без конкуренције представљају део града који треба да има статус најопремљеније зоне, јер испуњавају оба критеријума тј. комунално најопремљеније улице у граду и центар свих трговинских, угоститељских, културних и других садржаја, па су стога и предложене као Зона 1, са статусом најопремљеније зоне.

Зоном 2 обухваћене су улице које чине границу језгра Аранђеловца и по параметрима опремљености су одмах иза улице које чине Зону 1, затим доњи део улице Мишарска, Сарамандина, Норвежанска, Гарашка, Господар Јованова и Слатина.

У зони 3 се налази остало подручје града које није обухваћено зоном 1 и 2.

Овом приликом се водило рачуна да је комплетна индустријска зона лоцирана на катастарским парцелама које припадају катастарским општинама које покривају одређена села.

Проблем који је у претходном периоду био присутан је да су у оквиру Плана генералне регулације за насељено место Аранђеловац, поред непокретности које су у власништву лица која не воде пословне књиге, односно у својини грађана па су морали да плаћају за своје њиве које им служе за обављање пољопривредне делатности порез у истом износу као било које привредно друштво које има земљиште на коме је изграђена фабрика, а што се противило елементарном принципу да се порез плаћа према економској снази обвезника.

На овај начин кроз став 2 у члану 5 обухваћене су непокретности само предузетника и привредних друштава док ће физичка лица плаћати порез према зони у којој се њихове непокретности налазе.

У смислу изложеног, предлаже се доношење ове Одлуке.

Предлагач:

Општинско веће

Стручна обрада:

Одељење за пореске послове